``என்னுடைய எதிர்கால வாழ்க்கையைத் தீர்மானித்த கல்லூரி நாள்களையே மிகவும் முக்கியமானதாகக் கருதுகிறேன். நான் ஃபைன் ஆர்ட்ஸ் கல்லூரியில் பரதநாட்டியம் பயின்றேன். காலை ஐந்து மணிக்கு எழுந்தால் இரவு பத்து மணிவரை பயிற்சி இருக்கும். விளையாட்டுதனத்துக்கெல்லாம் இடம்கொடுக்காமல் தினம்தினம் இப்படி பயிற்சியாகத்தான் என் கல்லூரி வாழ்க்கை சென்றது. ‘சொந்தக்காலில்தான் நிற்க வேண்டும்’ போன்ற நல்ல விஷயங்களைக் கல்லூரியில்தான் கற்றுக் கொண்டேன். அதனால், கல்லூரிக் காலம்தான் என் வாழ்க்கையின் முக்கியமான காலகட்டம்.''